Riječka kruna
Riječka kruna (tal. corona Fiumana, kratica Cor. ili FIUK), nazivana još i CF kruna (Cita’ di Fiume), uvedena je u Slobodnu državu Rijeka 18. aprila 1919. žigosanjem prethodne austro-ugarske krune prema odluci Italijanskog nacionalnog vijeća Rijeke koje je ostvarivalo vlast u gradu. Nakon što je italijanski pjesnik i političar Gabriele D'Annunzio sa stotinjak talijanskih legionara 1919. godine zaposjeo grad i proglasio talijansku regenciju Kvarnera, žigosana je nova serija novčanica u ime Istituto di Credito del Consiglio Nazionale prema dekretu od 6. oktobra 1919. Riječka kruna je službena valuta grada Rijeke bila do 26. septembra 1920. kada je, po nalogu generala Amantea, zapovjednika talijanske vojske u Rijeci, italijanska lira uvedena kao novi službena valuta. U opticaju su bile novčanice od 1, 2, 10, 20, 25, 50, 100, 200, 1000 i 10.000 kruna. Kruna je ostala u opticaju sve do aneksije Rijeke Italiji u februaru 1924. Kraljevski dekret br. 235 od 24. februara 1924. odredio je za krajnji datum zamjene 30. aprila 1924, i to u omjeru 0,40 italijanske lire za jednu riječku krunu.